OSNOVNA ŠKOLA ALOJZIJA STEPINCA

ZAGREB, Palinovečka 42

KLASA: 112-07/20-02/03

URBROJ: 251-313-01-20-3

Zagreb, 21.10.2020.

Na temelju članka 12. Pravilnika o načinu i postupku zapošljavanja u Osnovnoj školi Alojzija Stepinca Povjerenstvo za procjenu i vrednovanje kandidata objavljuje

**Odluku o načinu i području vrednovanja i procjene kandidata prijavljenih na natječaj za radno mjesto stručnog suradnika edukacijsko-rehabilitacijskog profila (edukatora-rehabilitatora) pripravnik**

Dana 21.10.2020. godine na mrežnim stranicama i oglasnim pločama Hrvatskog zavoda za zapošljavanje i mrežnoj stranici i oglasnoj ploči Škole objavljen je natječaj za radno mjesto stručnog suradnika edukacijskog rehabilitacijskog profila (edukatora-rehabilitatora) pripravnika.

Sukladno odredbama Pravilnika provest će se provjera kandidata.

Sadržaj vrednovanja: Statut Osnovne škole Alojzija Stepinca, Pravilnik o kriterijima za izricanje pedagoških mjera (NN 94/2015. i 3/2017.), Pravilnik o načinima, postupcima i elementima vrednovanja učenika u osnovnoj i srednjoj školi (NN 112/2010, 82/2019).

Provjera se sastoji od provođenja usmenog razgovora s kandidatima. Područje provjere obuhvaća stručna znanja, vještine, interese, motivaciju kandidata za rad u osnovnoj školi, dosadašnje radno iskustvo i komunikacijske vještine.

Poziv na razgovor, odnosno odluku o mjestu, vremenu i trajanju razgovora Povjerenstvo će objaviti na web stranici Škole najkasnije tri dana prije održavanja razgovora.

Svaki član Povjerenstva kandidatima ima pravo postaviti do tri pitanja iz područja provjere navedenih u ovoj odluci koja se vrednuju od strane svakog člana Povjerenstva od 0 do 10 bodova te je konačan rezultat razgovora zbroj bodova svih članova Povjerenstva podijeljen sa 3. Nakon obavljenog razgovora, Povjerenstvo utvrđuje rang – listu kandidata koji su pristupili razgovoru.

POVJERENSTVO ZA VREDNOVANJE KANDIDATA